google/wiki40b huggingface dataset:
Jiaozhou

Geografi

Jiaozhoubukta ligger på sørkysten av Shandonghalvøya i Øst-Kina. Den skiller Huangdao fra Qingdao by og grenser opp til Jiaozhou og Jiaonan.
Bukta er 32 km lang og 27 km bred med et vannareal på 362 km², noe som er ca. 2/3 av hva det var for 100 år siden. Ifølge offisielle data, er vannområdet forminsket fra 560 km² i 1928 til 362 km² i 2003 på grunn av vedvarende oppdemning i de senere tiårene. Dyrelivet i bukta har falt med 2/3 i løpet av de siste 50 årene på grunn av by- og industriell utvikling i de tilgrensende områdene.
Jiaozhoubukta er en naturlig innskjæring i kysten med 10-15 meters vanndybde eller mer. Det er mudret kanaler til de tre store havnene omkring bukten; Qingdao, Huangdao og Hongdao, som alle er isfrie om vinteren.

Historie

Jiaozhoubukta ble tidligere kalt Jiao'Ao. Området ble godt kjent av europeere etter at det ble inngått en leieavtale for 99 år mellom det tyske keiserriket og Qing-dynastiet i Kina. 
Utdypende artikkel: Jiaozhoubukt-konsesjonen
Republikken Kina erklærte krig mot det tyske keiserriket den 23. august 1914, samtidig med Japan, etter at et ultimatum om betingelsesløs tysk evakuering av Kiautschou hadde utløpt. Dermed avsluttet Kina den tyske leieavtalen for Jiaozhou. Området ble etterfølgende besatt av japanske og britiske styrker etter beleiringen av Tsingtao. Som alliert med de seirende maktene forventet Kina en formell tilbakelevering av området ved slutten av første verdenskrig, men Versaillestraktaten imøtekom japanske krav og landet fikk overdra alle tyske territorier nord for ekvator, herunder Jiaozhoubukta. Dette førte til protester i hele Kina, som ble kjent som 4. mai-bevegelsen, noe som allment anses for å ha vært en viktig begivenhet i moderne kinesisk historie. På grunn av press fra alle kinesiske regioner avslo regjeringen i Beiyang å underskrive Versaillestraktaten.

Forbindelsesprojektet

Jiaozhoubukta ligger i sin helhet innenfor Qingdao-prefekturet. Mot klokka er de omkringliggende områdene: Shinan-distriktet, Shibei-distriktet, Sifang-distriktet, Licang-distriktet, Chengyang-distriktet, Jiaozhou byfylke, Jiaonan byfylke og Huangdao-distriktet.
Innseilingen til bukta er 6,17 km bred. I 1993 besluttet Qingdao by å bygge en trafikkorridor i Jiaozhou-området som omfatter en tunnel under innløpet og en bro over Jiaozhoubukta. I desember 2006 begynte byggingen.

Jiaozhoubuktbroen

Broen over Jiaozhoubukta er 35,4 km lang, noe som er lengre enn Donghaibroen, men kortere enn den lengste, Hangzhoubuktbroen. Den kostet 10 milliarder yuan (ca. 7,5 milliarder kr (okt. 2009)). Broen reduserer reisetiden fra Qingdao til den omkringliggende regionen med over 50 % og letter presset på den eksisterende Jiaozhoubukt-motorveien.

Qing-Huang-tunnelen

Tunnelen forbinder Qingdao med Huangdao og har en lengde på over 7 km, og den kostet 3 milliarder yuan. Etter ferdiggjørelsen tar det ca. 10 minutter å komme fra Qingdao til Huangdao-distriktet i bil.

Samferdsel

Qingdao-Taiyuan høyhastighetstog stanser her på sin vei fra Qingdao til Taiyuan.
Luptsje-sjøen

Luptsje-sjøen (russisk: Озеро Лупче) er en liten innsjø på Kolahalvøya i Murmansk oblast, Russland. Sjøen ligger i nærheten av Kandalaksja, og i en høyde på 23,1 meter over havet. Elven Luptsje-Savino går ut fra innsjøen.
Government House (Adelaide)

Historikk

Det opprinnelige 'Government Hut' var en hytte bygget av sjøfolk fra HMS «Buffalo». I 1840 sto den nye bygningen ferdig. Denne ble senere utvidet og er i dag øst-fløyen av dagens Government House.
Frem til Black Sunday skogbrannene i 1955 hadde guvernøren en sommerbolig ved Marble Hill øst for Adelaide.
Sandfjorden (Hammerfest)

Sandfjorden er en arm av Langstrandfjorden på Sørøya i Hammerfest kommune i Finnmark. Fjorden er rundt 1 kilometer lang, fra innløpet mellom Gamnes i vest og Værfjellodden til Svartbotn.
Fjorden er svært grunn, for det meste mellom 2 og 3 meter dyp.
EM i turn for kvinner 1983

Det 14. europamesterskapet i turn for kvinner ble arrangert i Göteborg i 1983.
For Norge deltok Frøydis Holter, Kersti Løken og Siv Rita Eikeskog. Disse kom på 38.-, 42.- og 43.-plass med hhv. 34,950, 34,600 og 34,400 poeng.
Tylösand

Tylösand er et tettsted i Halmstad kommune i Hallands län i Halland i Sverige. Det ligger cirka syv kilometer vest for Halmstad. I 2010 hadde tettstedet 399 innbyggere.
Lord Howe-øya

Lord Howe-øya er ei øy i Australia. Den ligger i Tasmanhavet, rundt 600 km øst for Australia. Administrativt tilhører den delstaten New South Wales. Den har et areal på 14,6 km² og 350 innbyggere. I tillegg til de faste beboerne kan det maksimalt være 400 turister på øya til enhver tid.
Øya er halvmåneformet, omkring 10 km lang og 1,5 km bred. Den består av en erodert rest av en 6,9 millioner år gammel vulkan. Et korallrev og en lagune ligger beskyttet til på innsida av øyas halvmåneform.
Lord Howe-øya ble oppdaget i februar 1788 av HMS «Supply», under befal av løytnant Lidgbird Ball, som var på vei til Norfolkøya med fanger for å opprette en bosetning der. Øya var ubebodd, og ble oppkalt etter en engelsk admiral. Den første bosetningen ble dannet i 1833.
Siden 1982 har øya vært på Verdensarvlista, på grunn av sitt sjeldne dyre- og planteliv.
Stigmodera

Utseende

Middelsstore, nokså fargerike praktbiller. Denne slekten er ganske variabel i fargen. Pronotum er svart, gjerne med metallisk glans, dekkvingene kan være mer eller mindre røde, eller metallisk grønne. Felles for alle artene er at dekkvingene er meget tett og grovt punkterte, punktene er ofte svarte.

Utbredelse

Slekten er utbredt i Australia.
Otto Berg

Karriere

Berg tok sølv i lengde under EM i friidrett 1934 i Torino med 7,31 m. Berg var norsk flaggbærer i sommer-OL 1936 i Berlin. Under samme sommer-OL kom han på tiendeplass med et hopp på 7,30 m.  
Han ble norgesmester i lengde i 1931 og i årene 1934–1936, og på 100 meter i 1935. Han har også en rekke medaljer i hopp uten tilløp. I 1935 flyttet han den norske rekorden til Per Oscar Andersen i lengde uten tilløp med 11 cm til 3,445 m under NM, og senere samme år til 3,47 m. Den rekorden ble stående i hele 21 år. For hoppet mottok han kongepokalen, og han fikk igjen pokalen året etter.
Bergs personlige rekord i lengde på 7,53 m satte han i august 1934 på Bislett stadion. Resultatet var norsk rekord, og med det resultatet er han per 1. januar 2011 nummer 18 gjennom alle tider i Norge. I 1934 ble han tildelt Egebergs Ærespris.
Hadith

Kjente hadith-samlinger

De fleste samlingene av ahadith er ordnet tematisk. 
Innenfor sunniislam regner man med seks klassiske hadith-samlinger. Høyest vurderes de to eldste samlingene: Sahih al-Bukhari, av Muhammad Ibn Ismail al-Bukhari  (ca. 810-870), og Sahih Muslim, etter Muslim ibn al-Hajjaj (ca. 821-875). Disse to inneholder henholdsvis 7275 og 9200 ahadith. Andre viktige samlinger er etter Abu Dawud (død 888), al-Tirmidhi (død 892), al-Nasai (død 915) og Ibn Majah (død 887). Den syriske skriftlærde Al Nawawi (1233–77) og den egyptiske dommeren og historikeren Ibn Hadjar (1372–1448) var blant middelalderens viktigste hadith-granskere.
Innenfor sjiaislam anerkjennes det meste av sunnitradisjonen, med de forbehold som følger av at sjia legger vekt på forståelsen av Ali som den første imam. I tillegg har sjiatradisjonen fire samlinger: av Muhammad al-Kulayni (død 939), av Muhammad Ibn Babuya (ca. 918-991) og to samlinger av Muhammad al-Tusi (død 1067). 
Hos ibadiene er Musnad al-Rabi ibn Habib en viktig samling.
Ælfgyth

Etymologi

Navneleddet ælf er dannet av gammelengelske ælf eller alf, «alv». Den norrøne formen av leddet var ælfR. Navneleddet gyth har opprinnelse i germanske *guntho, «kamp». Den norrøne formen av navneleddet er gunnr.

Kjente personer med navnet

Personene i listen er ordnet kronologisk etter fødselsår.
Mercedes (Uruguay)

Historie

Mercedes ble grunnlagt i 1788 av Antonio de Castro y Careaga.

Transport

Ruta 2 forbinder Mercedes med Rosario, Cardona, Palmitas, Fray Bentos og  Argentina.
 Ruta 14 forbinder Mercedes med Flores, Durazno, Florida, Lavalleja og ruta  (øst).
 Ruta 21 forbinder Mercedes med Colonia del Sacramento (sør).
Šeteniai

Šeteniai (polsk: Szetejnie) er en landsby i Kėdainiai kommune i Litauen. Den ligger 13 km nord for Kėdainiai, ved bredden av Nevėžiselven.
12. juni 1999 ble Czesław Miłosz kultursenter åpnet i låven hvor Czesław Miłosz ble født, og dette inneholder blant annet en utstilling viet Miłosz.
Xiamen maraton 2019

Xiamen maraton 2019 ble arrangert 6. januar 2019, i Xiamen i Kina. Løpet var en del av IAAF gold label road races.
Retts syndrom

Retts syndrom, også kalt Rett syndrom (forkortet RS) og cerebroatrofisk hyperammonemi, er en alvorlig og sjelden nevrologisk forstyrrelse i utviklingen av hjernen som fører til psykisk utviklingshemming. Personer med syndromet har problemer med å kommunisere og bevege seg målbevisst. Sykdommen skyldes en genfeil på X-kromosomet, og tilstanden forekommer hovedsakelig hos jenter. Retts syndrom påvirker X-kromosomet på en måte som hindrer det å opprettholde sin livsviktige funksjon. Fordi jenter har to slike kromosomer, kan de leve med feilen på det ene. Guttefostre kan få samme kromosomfeil, men fordi gutter har X- og Y-kromosomer, overlever de vanligvis ikke. Den østerrikske barnelegen Andreas Rett (1924–1997) beskrev lidelsen første gang i 1966 og ga opphav til navnet.
I Norge fikk den første jenta diagnosen RS i 1983,  og i dag kjenner man til om lag 130 jenter og kvinner med Retts syndrom i Norge. I 1987 ble Norsk Forening for Rett Syndrom (NFRS) stiftet. Foreningen har som formål blant annet å formidle informasjon om sykdommen.
Dagfinn Zwilgmeyer

Bakgrunn

Dagfinn Zwilgmeyer ble fødd i Sauherad med foreldrene sogneprest Ludvig Daae Zwilgmeyer (1855–1910) og Annie Salvesen (1862–1936). 
Han ble giftet i 1929 med Valdis Clemetsen. Han var bror av Ludvig Daae Zwilgmeyer, som også var salmedikter og prest, og nevø av barnebokforfatteren Dikken Zwilgmeyer.

Prest

Dagfinn Zwilgmeyer ble cand.theol. i 1929, og fra 1931 til 1940 var han hjelpeprest i Hadsel. I 1939 ble han konstituert som sogneprest i Fana. Som medlem i Nasjonal Samling ble han i 1940 utnevnt til ordfører i Fana. 
Sammen med 26 andre prester skrev han under på det såkalte bolsjevikoppropet i 1941.

Biskop (NS)

I 1942 tok han over som biskop i Bjørgvin bispedømme, og senere Hamar bispedømme. Etter de rettelige biskoper nedla sine embeder i februar 1942, besatte NS stillingene som var blitt ledige. Dette skulle være personer som ikke ville utgjøre noen opposisjon internt.  
Han var en av de få NS-prestene som reagerte på aksjonen mot jødene høsten 1942, og han meldte seg ut av Nasjonal Samling i protest våren 1943. I august samme år søkte han avskjed som biskop i Hamar, og dette ble innvilget i september.

Etterkrigstiden

Etter krigen ble han fradømt retten til å arbeide som prest, rettigheter han fikk tilbake etter en stund, uten at han senere virket som prest. Han arbeidet lenge som lektor i Arendal, Trondheim og Sarpsborg.
Hans bror var også biskop i NS-versjonen av Statskirken under krigen.

Salmedikter

I mellomkrigstida gav Zwilgmeyer ut flere salmesamlinger. Under krigen var han engasjert av NS-myndighetene til å arbeide ut en ny norsk salmebok som var ment å avløse Landstads reviderte salmebok og Nynorsk salmebok.
1967 gav han ut Norsk salmebok. Et utkast. Dagfinn Zwilgmeyer er representert i Norsk Salmebok og Norsk salmebok 2013 med en oversatt salme, Tårnhøye bølger går (nr . 461), oversatt 1958/1967, og med melodi av Egil Hovland.
Nickajack-demningen

Nickajack-demningen er en demning med vannkraftverk beliggende i Marion County, delstaten Tennessee i USA. Det regulerer Tennessee River, og skaper Nickajacksjøen (Nickajack Lake) på 43,42 km².
Kraftverket har en installert produksjonskapasitet på 104 MW, fordelt på fem turbiner. Demningen er 1 148 m lang og 25 m høy. Ovenfor reservoaret starter neste reservoar – Chickamaugasjøen (Chicamauga Lake) – som skapes av Chickamauga-demningen. Operatør er Tennessee Valley Authority. Utbyggingen skjedde fra 1964 til 1967.
WIENUX

WIENUX er en tidligere Linuxdistribusjon som var basert på Debian og som ble utviklet i byen Wien i Østerrike. Hensikten med distribusjonen var å erstatte proprietære operativsystemer for stasjonære PC-er med frie og åpne alternativer, basert på KDE, OpenOffice.org og Firefox.
WIENUX versjon 1.0 ble lansert 7. oktober 2005 under GNU General Public License og var tilgjengelig for fri nedlasting fra distribusjonens hjemmeside inntil 2008 da nedlastingsiden ble tatt ned. I 2009 gikk man tilbake til proprietære løsninger og de fleste datamaskiner ble utstyrt med Microsoft Windows.
Stakčín

Geografi

Landsbyen og kommunen ligger i elvedalen Cirocha i 257 meters høyde over havet med et samlet areal på 167,742 km², hvilket muligvis gjør denne kommunen til landets største. Landsbyen har et innbyggertall på rundt 2 500. Kommunen ligger mellom fjellene Vihorlat and Bukovské vrchy. Kommunen er også setet for Poloniny nasjonalparks styrende organ.

Historie

Landsbyen blir først nevnt i dokumenter fra 1492 under navnet «Staccyn». Området omkring landsbyen var åsted for kamper mellom slovakiske og ungarske militære styrker under den slovakisk-ungarske krig i mars 1939.
Alshus

Etymologi

Navnet er satt sammen av mannsnavnet Alf og hus.
Lancang Lahu

Lancang Lahu (kinesisk: 澜沧拉祜族自治县; pinyin: Láncāng lāhùzú Zìzhìxiàn) er et autonomt fylke for lahufolket i byprefekturet Pu'er i provinsen Yunnan i Folkerepublikken Kina.
Befolkningstallet var 460 976 i 1999.

Samferdsel

Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan.
Preposisjon

Kasus

I språk hvor man har grammatikalske kasus styrer preposisjoner normalt hvilken kasus det etterfølgende ordet får. I enkelte språk, som tysk, tar hver bestemt preposisjon en bestemt kasus, mens i andre, som latin, er det betydningen av preposisjonen i det enkelte tilfelle som avgjør kasus.
På norsk finnes det i enkelte dialekter tydelige spor etter at preposisjoner styrer kasus. Det finnes også noen eksempler som har blitt bevart i faste sammensetninger, som f.eks. til bords, til gårds, til lands, til vanns, til sjøs, fra borde og av gårde.
Ernst Gottlieb Baron

Liv

Baron studerte rettsvitenskap og filosofi før han fikk utdanning på lutt, blant annet hos den berømte Silvius Leopold Weiss. I 1728 tok han posten som luttenist ved hoffet i Gotha. Fire år senere ble han teorbist i Fredrik II av Preussens hofforkester.
Han skrev først og fremst sonater og instrumentalverk. Untersuchung des Instruments der Lauten, som han gav ut i 1727, er en verdifull kilde til informasjon om luttenister og luttspill i senbarokken. Den første av bokas to deler omhandler luttens historie og inneholder viktige referanser til samtidige luttspillere, mens den andre delen tar for seg praktisk bruk av instrumentet.
Velvalgte viser (Vidar Sandbeck-album)

Velvalgte viser er et samlealbum med Vidar Sandbeck, utgitt i 1993.
Tsjads regioner

Tsjad er inndelt i 23 regioner.
Fra landet ble uavhengig i 1960 fram til 1999 var det inndelt i 14 prefektur. Disse ble i 1999 erstattet av 28 departement. Landet ble i 2002 reorganisert med 18 regioner.
Hver av regionene er inndelt i to til fire departement, bortsett fra N'Djamena, som er inndelt i 10 arrondissementer.
Huawei Honor 9

Spesifikasjoner

Huawei Honor 9 kommer med en HiSilicon Kirin 960 octa-core-prosessor (fire 2.4 GHz og fire 1.8 GHz), en Mali-G71 MP8 GPU og et ufjernbar Li-Po 3200 mAh batteri. Enheten er 147.3 mm lang, 70.9 mm bred og 7.5 mm tykk, og veier 155 g.
Telefonen har 64 eller 128 GB til lagring, 4 eller 6 GB RAM og plass til et microSD-kort med opp til 256 GB (microSD-kortet bruker SIM 2-sporet). Telefonen har en oppløsning med 1920x1080 (Full HD) piksler og en pikseltetthet på 428 ppi.
Yoshimi Sasahara

Karriere

Yoshimi Sasahara startet sin profesjonelle karriere i Honda FC i 1997. Han har også spilt for Kawasaki Frontale og Sagan Tosu.
Rid aldri alene

Andre titler

Engelsk: God Forgives, I Don't!. Spansk: Dios perdona... ¡Yo no!. Tysk: Gott vergibt ... Django nie!
Melt-Banana

Melt-Banana er et eksperimentelt rockeband fra Japan. Bandet ble dannet i 1992 og består av vokalist Yasuko Onuki og gitarist Ichirou Agata. Melt-Banana har eksperimentert med mange forskjellige stilarter, fra hardcore punk og elektronisk musikk til støyrock.
An Evening with Barbra Streisand

Spilleliste

Selv om konsertene hun holdt var varierte med ulike låter, var dette spillelisten for turneen:
Absolute Hits 2001

Absolute Hits 2001 er et samlealbum som inneholder flere av de største hit-låtene i musikkåret 2001. 
Albumet kom ut i 2001 ved siden av Absolute Music-serien.
Hestesport under Paralympiske sommerleker 2016

Ridning under Paralympiske sommerleker 2016 ble arrangert fra 11. til 16. september 2016, i Markopoulo Olympic Equestrian Centre i Rio de Janeiro i Brasil.
Tersec

Utseende

Middelsstore til store (25-40 millimeter), brunlige trebukker. Disse artene er vanligvis forholdsvis lyst gulbrune, men kan være mørkere. Pronotum er trapesformet med små pigger ved for- og bakhjørnene. Dekkvingene er nokså lyse med smalt mørk ytterkant.

Levevis

Larvene lever i død ved, utviklingstiden er flere år.

Utbredelse

Slekten er utbredt i Sentral- og Vest-Afrika, sør til Angola.
Hotel Alexandra

Hotel Alexandra er et hotell som ligger i Loen, Stryn kommune innerst i Nordfjord. Hotellet er kjedefritt og har vært familiedrevet helt siden etableringen i 1884. Hotellet ble da startet som Loen Hotell av Anders Markusson Loen. I 1890 overtok sønnen Markus Loen, og etter noen år ble hotellet omdøpt til Hotel Alexandra etter prinsesse Alexandra av Wales (senere dronning av Storbritannia). Hotellet har idag 189 hotellrom og 360 senger. Hotel Alexandra eier også Hotel Loenfjord, som ligger 100 meter fra Alexandra. Det er kort vei til brearmene Kjenndalsbreen og Briksdalsbreen.
Michael Moorcock

Politisk syn

Moorcocks verker er kjent for deres politiske vesen og innhold. I et intervju hevdet Moorcock at «jeg er en anarkist og en pragmatiker. Min moralske/filosofiske posisjon er anarkistisk.» I beskrivelsen av hvordan hans forfatterskap forholder seg til hans politisk filosofi har han sagt, «Mine bøker handler ofte om aristokratiske helter, guder og lignende. De alle ender med en antegnelse som ofte uttrykker ganske dristig at man ikke burde tjene hverken guder eller herren, men heller bli sin egen herre.»
Foruten å benytte seg skjønnlitteraturen for å utforske sin politikk, er Moorcock også engasjert i politisk aktivisme. Særskilt for å «marginalisere det som forsøker å tingliggjøre kvinner og antyde at kvinner liker å bli banket opp.» Eksempelvis har Moorcock oppmuntret Smiths kiosker til å flytte John Normans Conan-lignende romanserie Gor til øverste hylle.
Pavel Mif

Liv og virke

Han ble medlem av bolsjevikpartiet i mai 1917. Han deltok i den russiske borgerkrig (1918–20), og studerte så ved Jakov Sverdlov kommunistiske universitet (1920–21).
Han gjorde kommunistisk partiarbeid i Ukraina 1923–25, og ble pro-rektor ved Sun Yat-sen-universitetet i Moskva under Karl Radek fra 1925, og var rektor ved samme institusjon etter 1927. Han var samtidig medlem av Kominterns eksekutivkomite, deltok ved den 5. (1927) og  6. (1928) kongress for det kinesiske kommunistiske parti og 4. plenarmøte i dets sentralkomite i 1931.
Han ble historiker og tok doktorgrad i økonomi i 1935 (Doktor nauk). Fra 1935 til 1937 var han Komintern-lederen Georgi Dimitrovs assessor for Kina. Fra 1936 var han rekor for det kommunistike universitet for Østens arbeidere i Moskva.
Pavel Mif ble arrestert under de stalinistiske utrenskninger den 11. desember 1937. Den 28. juli 1938 ble han dømt til døden av det sovjetiske høyestereretts militærdomstol for «medvirkning i kontrarevolusjonær virksomhet» og henrettet.

Rehabilitert

Han ble rehabilitert av det sovjetiske høyestereretts militærdomstol 29. februar 1956.
Slaget ved Issos

Sted

Slaget fant sted sør for den antikke byen Issos som er nær dagens İskenderun i Tyrkia, på begge sider av en liten elv kalt Pinarus. På det stedet er avstanden fra bukten i Issos til de omliggende fjellene bare 2,6 km, et sted hvor Dareios ikke kunne dra nytte av sin tallmessige overlegenhet.

Prolog

Aleksander gikk inn i Asia i 334 f.Kr. og nedkjempet de lokal persiske satrapene i slaget om Granicus. Han fortsatte så for å okkupere hele Lilleasia.
Mens Aleksander var i Tarsus hørte han at Dareios samlet en stor armé i Babylon. Dersom Dareios ville nå bukten i Issos, kunne han bruke støtten fra den persiske flåten under Pharnabazus som fortsatt opererte i Middelhavet og dermed lette sine forsyninger og hadde muligheten til å lande tropper bak fienden. Aleksander holdt sin hovedarmé ved Tarsus men sendte Parmenion i forveien for å okkupere kysten rundt Issos. I november fikk Aleksander rapporter om at den store persiske hæren hadde rykket inn i Syria. Aleksander bestemte seg for å samle sin spredte hær og gå sørover fra Issos gjennom Jonah-passet.
Dareios viste at Parmenion holdt Jonah-passet og valgte derfor en nordlig rute i sin fremrykkning. Perserne tok Issos uten motstand og drepte alle de syke og skadde som Aleksander hadde etterlatt seg. Nå fant Dareios ut at han hadde passert sin hær bak makedonerne og hadde kuttet deres forsyningslinjer. Han rykket så til en god defensiv posisjon langs elven Pinarus og ventet på at Aleksander skulle komme til ham.

Slaget

Makedonerne rykket gjennom Jonah-passet. Aleksander ledet sitt kompanjong-kavaleriet på høyre flanke og han satte sitt kavaleri fra greske allierte på venstre siden av den makedonske falanks med Parmenion ved kommandoen.
Dareios hadde plassert rundt 20 000 av sine tropper på fjellsidene og han plasserte seg bak i midten med sitt beste infanteri, de greske leiesoldatene, og sin kongelige livvakt. Han plasserte mesteparten av sitt kavaleri nær kysten.
Hypaspistene ledet av Aleksander, til fots, angrep det persiske infanteriet og klarte å slå et hull gjennom den persiske linjen. Samtidig braket det persiske kavaleriet sammen med Parmenions styrker på venstre.
Aleksander med sitt kompanjong-kavaleri ledet så et direkte angrep mot Dareios som flyktet fra slagmarken. Denne fikk perserne til å forlate sine posisjoner. Det makedonske kavaleriet forfulgte de flyktende perserne så lenge det var lyst.

Etter kampen

Slaget ved Issos var en avgjørende makedonsk seier og den markerte starten på slutten for persisk makt.
Dareios flyktet over Eufrat i sikkerhet og etterlot sin mor (Sisygambis), kone og barn i fangenskap. Aleksander ville nedkjempe Dareios på nytt i slaget om Gaugamela i 331 f.Kr..
Eparki

Eparki refererer til et område regjert av en epark, samt hans stilling. De sivile forvaltningsdistriktene i Østromerriket (det bysantinske rike) ble betegnet som eparki (gresk: επαρχία; latin: eparchia), som løselig kan oversettes som styre eller jurisdiksjon over noe, som en provins, prefektur, eller territorium. Det var totalt 64 slik i Østromerriket, før de ble omorganisert inn i themeer. Et eparki tilsvarte en romersk provins, og de sistnevnte ble også omtalt som eparkier på gresk.
Eparki har særskilt betydning i politikk, historie og hierarkiet i de østlige ortodokse kirkene, og i den tidlige kirke var eparki en prelat som var overhode av et bispedømme. Begrepet er avledet fra senlatin exarchus, igjen fra gresk exarkhos, «en leder», sammensatt fra ex + arkhos, «leder, høvding, hersker», sammenlign med arkont.
Hevemiddel

Et hevemiddel er et produkt som brukes i røre eller deig for at sluttproduktet skal være lett, luftig og mykt. Hevemiddelet reagerer med fuktighet, varme, syre eller andre faktorer som forårsaker en gassproduksjon (typisk karbondioksid) og noen ganger etanol. Dette blir fanget som bobler i deigen. Når deigen eller røren størkner blir disse boblene igjen. 
Eksempler på hevemidler er natron, bakepulver, gjær, pottaske, hjortetakksalt og hydrogenperoksid. Egg omtales gjerne også som et hevemiddel; man sikter da ikke til gassproduksjon men til eggedosis med innpiskede luftbobler.  «Injeksjon» av gass ser man også brukt i krem på boks. Dinitrogenoksid er boksens drivgass og skaper et skum når den kommer ut av boksen sammen med væsken.